मुख्यमंत्री व नेता जी के सामने पत्रकारों के वहीं घिसे-पिटे चेहरे हर सप्ताह मिलने जाएंगे जो प्रदेश की सरकार को गिराने व बनाने का दावा करते हैं। जो वास्तव में पत्रकार हैं जिन्हें कुछ लिखना होता है ऐसे पत्रकारों को मुख्यमंत्री व नेता जी से नहीं मिलने दिया जाता है। उन्ही के गोल के पत्रकार लगातर मुख्यमंत्री आवास व बीडी मार्ग तथा सपा पार्टी कार्यालय में अपना कब्जा बनाए हुए हैं। ऐसे लोगों के हाथ बड़े लंबे होते हैं जो सरकार के लिए संकटमोचक कम बल्कि आफत पैदा करने वाले ज्यादा माने जा सकते हैं। ऐसे लोगों को चिन्हित करके उनके पर स्वयं मुख्यमंत्री अखिलेश यादव व नेता जी को काटने होंगे क्योंकि ये लोग बदनामी तथा परेशानी का सबब बन जाएंगे।